CELEX: 62014TN0247
Language: da
Date: 2014-04-17 00:00:00
Title: Sag T-247/14: Sag anlagt den 17. april 2014 — Meica mod OHIM — Salumificio Fratelli Beretta (MINIMINI)

21.7.2014   
            
            
               DA
            
            
               Den Europæiske Unions Tidende
            
            
               C 235/22
            
         Sag anlagt den 17. april 2014 — Meica mod OHIM — Salumificio Fratelli Beretta (MINIMINI)
   (Sag T-247/14)
   2014/C 235/30
   Stævningen er affattet på engelsk
   
      Parter
   
   
      Sagsøger: Meica Ammerländische Fleischwarenfabrik Fritz Meinen GmbH & Co. KG (Edewecht, Tyskland) (ved advokat S. Labesius)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Salumificio Fratelli Beretta SpA (Barzanò, Italien)
   
      Sagsøgerens påstande
   
   
               —
            
            
               Afgørelse truffet den 14. februar 2014 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1159/2013-4) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Salumificio Fratelli Beretta SpA
   
      Det omhandlede EF-varemærke: Et figurmærke, der indeholder ordbestanddelen »STICK MINIMINI Fratelli Beretta 1812 GLI ORIGINALI« for varer og tjenesteydelser i klasse 29 og 43 — EF-varemærkeansøgning nr. 1 0 0 67  031
   
      Indehaver af det i indsigelsessagen påberåbte varemærke eller tegn: Meica Ammerländische Fleischwarenfabrik Fritz Meinen GmbH & Co. KG
   
      Det i indsigelsessagen påberåbte varemærke eller tegn: Ordmærket »Mini Wini« for varer og tjenesteydelser i klasse 29 og 38 — EF-varemærkeregistrering nr. 3 2 97  835
   
      Indsigelsesafdelingens afgørelse: Indsigelsen delvist taget til følge.
   
      Appelkammerets afgørelse: Ophævelse af den anfægtede afgørelse og indsigelsen forkastet i sin helhed
   
      Søgsmålsgrunde: Tilsidesættelse af EF-varemærkeforordningens artikel 8, stk. 1, litra b).